તા. ૨૯.૧૦.૨૦૧૪ થી લઈને તા.૦૫.૧૧.૨૦૧૪ એમ કુલ ૭ દિવસ સુધી ચાલનારા પ્રાથમિક સંઘ શિક્ષા વર્ગનું આયોજન વડગામ સ્થિત યુ.એચ.ચૌધરી આર્ટસ કોલેજ તેમજ વી.જે.પટેલ શાળા સંકુલ ની જગ્યા માં આયોજિત કરવામાં આવ્યું. પાલનપુર જિલ્લા નાં આઠ તાલુકાઓ તેમજ મહેસાણા જિલ્લા નાં નવ તાલુકા મળીને કુલ બે જિલ્લા નાં ૧૭ તાલુકાઓ માંથી ૨૫૫ સ્વયંસેવકો પ્રાથમિક સંઘ શિક્ષા વર્ગ માં ગણવેશમાં ઉપસ્થિત રહી બૌદ્ધિક, શારિરિક તેમજ સાંસ્કૃતિક સાથે સાથે વ્યક્તિ ઘડતર ની તાલીમ મેળવી રહ્યા હતા જેને લઈને સમગ્ર પરિસરમાં અનેરા ઉત્સાહ અને આનંદ નુ વાતાવરણ નિર્માણ પામ્યું હતું. કોલેજ પરિસરમાં દૈનિક કાર્યક્રમોની તેમજ દરેક સ્વયંસેવકોને રહેઠાણ માટે રૂમની વિસ્તાર પ્રમાણે યાદી નોટીસ બોર્ડ ઉપર મુકવામાં આવી હતી. ચા-પાણી, નાસ્તા અને ભોજનની સુંદર વ્યવસ્થા પ્રબંધકો પુરી પાડી રહ્યા હતા. આ ઉપરાંત સમગ્ર સંકુલમાં સ્વચ્છતાની પુરતી જાણવણી કરવામાં આવી રહી હોય તેવું જણાઈ રહ્યું હતું વધુમાં સતત આઠ દિવસ સુધી તાલીમાર્થી સ્વયંસેવકોએ અન્ય ભૌતિક સુવિધાઓથી દૂર રહી કાર્યક્રમ સ્થળે જ પોતાનો કિમતી સમય નિર્ધારિત દૈનિક કાર્યક્રમો થકી પસાર કર્યો હતો. પ્રાથમિક વર્ગમાં ઉપસ્થિત રહેનારા સ્વયંસેવક ની ઓછા માં ઓછી ઉમર ૧૪ વર્ષ હોવી જરૂરી તેનાથી વધુ ઉમરનો કોઈ બાધ નથી તે અનુસાર આ કાર્યક્રમમાં નાનાથી મોટા સૌ સાથે પ્રશિક્ષણ મેળવી રહ્યા હતા જે એક રોમાંચકારી અનુભવ હતો. એક વિશેષ બાબત એ ધ્યાન ઉપર આવી અને ગમી કે જ્યારે અમે આ ઐતિહાસિક કાર્યક્રમમાં ઉપસ્થિત હતા ત્યારે અજાણી વ્યક્તિઓ પણ નમસ્કાર બોલીને પોતાનો પરિચય આપતા હતા આપણે પણ એ જ રીતે પરિચય આપવાનો હોય છે આનાથી એક પરિવાર જેવી સામુહિક ભાવના વિકસે છે અને આમ પણ સમૂહ માં થતી કોઈ પણ આદર્શરૂપ પ્રવૃત્તિમાં સહભાગી થવાનું નવા અનુભવો અને રોમાંચ પુરા પાડે છે